BLA แรลลี่ยาวทะลุเป้า 41 บ. อานิสงส์บอนด์ยีลด์สหรัฐพุ่ง ดันกำไรเงินลงทุน
BLA แรลลี่ยาว 5 วัน บวก 21% ทะลุเป้า 41 บ. รับอานิสงส์อัตราผลตอบแทนพันธบัตรสหรัฐพุ่ง ดันกำไรเงินลงทุนเพิ่มขึ้นต่อเนื่อง
7 ม.ค. 2565

ผู้สื่อข่าวรายงานว่า วันนี้ (7 ม.ค. 2565) ราคาหุ้น บริษัท กรุงเทพประกันชีวิต จำกัด (มหาชน) หรือ BLA ณ เวลา 11:06 น. อยู่ที่ระดับ 42.25 บาท บวก 1.75 บาท หรือขึ้นไป 4.32% โดยทำจุดสูงสุด 42.75 บาท และทำจุดต่ำสุด 40.50 บาท ด้วยมูลค่าการซื้อขาย 364.69 ล้านบาท

บล.กรุงศรี ระบุในบทวิเคราะห์ว่า แนะนำ “ซื้อ” BLA โดยให้ราคาเป้าหมายที่ 41.00 บาท จากได้ประโยชน์จากอัตราผลตอบแทนพันธบัตรรัฐบาลสหรัฐพุ่งแตะระดับ 1.7% ทำสถิติสูงสุดในรอบสามเดือน คาดหนุนกำไรจากเงินลงทุนของ BLA เพิ่มขึ้นต่อเนื่อง